CELEX: 62016CN0323
Language: mt
Date: 2016-06-08 00:00:00
Title: Kawża C-323/16 P: Appell ippreżentat fit-8 ta’ Ġunju 2016 minn Eurallumina SpA mis-sentenza mogħtija mill-Qorti Ġenerali (L-Ewwel Awla, Estiża) fit-22 ta’ April 2016 fil-Kawża T-60/06 RENV II u T-62/06 RENV II, Ir-Repubblika Taljana u Eurallumina SpA vs Il-Kummissjoni Ewropea

25.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/36
            
         Appell ippreżentat fit-8 ta’ Ġunju 2016 minn Eurallumina SpA mis-sentenza mogħtija mill-Qorti Ġenerali (L-Ewwel Awla, Estiża) fit-22 ta’ April 2016 fil-Kawża T-60/06 RENV II u T-62/06 RENV II, Ir-Repubblika Taljana u Eurallumina SpA vs Il-Kummissjoni Ewropea
   (Kawża C-323/16 P)
   (2016/C 270/39)
   Lingwa tal-kawża: l-Ingliż
   
      Partijiet
   
   
      Appellanti: Eurallumina SpA (rappreżentanti: L. Martin Alegi, A. Stratakis, L. Philippou, Solicitors)
   
      Partijiet oħra fil-proċedura: Ir-Repubblika Taljana, Il-Kummissjoni Ewropea
   
      Talbiet
   
   
               —
            
            
               tannulla s-sentenza
            
         
               —
            
            
               tannulla d-deċiżjoni (1) sa fejn din tordna lir-Repubblika Taljana tirkupra l-għajnuna jew, fin-nuqqas ta’ dan
            
         
               —
            
            
               tibgħat lura l-kawża quddiem il-Qorti Ġenerali
            
         
               —
            
            
               tikkundanna lill-Kummissjoni għall-ispejjeż.
            
         
      Aggravji u argumenti prinċipali
   
   L-appellanti tqajjem aggravju uniku maqsum f’ħames partijiet, ibbażat fuq ksur tad-dritt tal-Unjoni u, b’mod partikolari, ksur tal-prinċipju ta’ protezzjoni tal-aspettattivi leġittimi u tal-obbligu ta’ motivazzjoni tal-atti. Il-ħames partijiet huma s-segwenti:
   
               1.
            
            
               Il-Qorti Ġenerali interpretat b’mod żbaljat is-sentenza tal-10 ta’ Diċembru 2013 safejn qieset lilha nnifisha obbligata li tiddeċiedi li l-aspettattivi leġittimi ta’ Eurallumina ntemmu bil-pubblikazzjoni tad-deċiżjoni ta’ ftuħ tal-proċedura tat-2 ta’ Frar 2002.
            
         
               2.
            
            
               B’konsegwenza ta’ dan l-iżball, il-Qorti Ġenerali naqset milli tindirizza l-għan innifsu tar-rikors u ma eżaminatx l-argumenti ta’ Eurallumina dwar il-kontinwazzjoni tal-aspettattivi leġittimi tagħha jew eżaminathom f’kuntest ġuridiku distort u b’mod żbaljatament.
            
         
               3.
            
            
               Anki fl-applikazzjoni tal-kuntest ġuridiku żbaljat tagħha, il-Qorti Ġenerali wettqet żball ta’ liġi meta qieset li d-dewmien mhux raġonevoli tal-Kummissjoni fit-twettiq tal-investigazzjoni ma kienx ta’ natura tali li joħloq fi ħdan Eurallumina aspettattivi leġittimi li jimpedixxu l-irkupru tal-għajnuna.
            
         
               4.
            
            
               Il-Qorti Ġenerali interpretat b’mod żbaljat id-Direttiva 2003/96 (2)
                  contra legem, bi ksur tad-dritt tal-Unjoni u tal-prinċipji ta’ interpretazzjoni tiegħu.
            
         
               5.
            
            
               Il-Qorti Ġenerali wettqet żball ta’ liġi meta ċaħdet l-argumenti ta’ Eurallumina bbażati fuq l-investimenti tagħha fil-fabbrika ta’ Sardegna.
            
         
      (1)  Deċiżjoni tal-Kummissjoni 2006/323/KE, tas-7 ta’ Diċembru 2005, dwar l-eżenzjoni mid-dazju tas-sisa fuq iż-żjut minerali użati bħala kombustibbli għall-produzzjoni tal-alumina fir-reġjun ta’ Gardanne, fir-reġjun ta’ Shannon u f’Sardegna, implementata rispettivament minn Franza, l-Irlanda u l-Italja (ĠU 2006, L 119, p. 12),
   
      (2)  Direttiva tal-Kunsill 2003/96/KE, tas-27 ta’ Ottubru 2003, li tirriforma l-istruttura tal-Komunità dwar tassazzjoni fuq prodotti ta’ enerġija u elettriku (ĠU Edizzjoni Speċjali bil-Malti, Kapitolu 9, Vol. 1, p. 405)